95 
hvorfor Finsch og Winge betvivle Rigtigheden af Graah's Angivelse. 
Paa Østkysten er den ellers kun set af Nathorst's Ekspedition ved 
Sabineøen, medens en 14. Juli 1899 blev skudt ved Cap Borlase 
Warren paa ca. 74/2? nm. B., og af Amdrup, som samme Datum 
Aaret efter skød en paa samme Sted og fangede 3 Dununger, et 
Bevis for, at Arten yngler paa Østkysten. 
Anser leucopsis Bechst. 
Bramgaas. 
Kun to Gange har Petersen faaet denne Art, idet en bragtes 
ham 11. Juni 1901 fra en Boplads i Nærheden; den var sammen 
med to andre Gæs, som efter Grønlændernes Mening vare af en 
anden Art, da de ingen hvid Tegning havde paa Hovedet; det 
hjemsendte Skind er af en ung Fugl i Overgang til de gamles Dragt; 
25. Maj 1902 fik Petersen sammesteds fra en, der var skudt 23. Maj 
ud af en Flok paa 4. 
Arten anføres første Gang fra Østkysten af Finsch og Pansch; 
den skulde være set ret ofte ved Kysten, men der hjembragtes kun 
nogle Haandsvingfjer. Bay fandt den ynglende ved Scoresbysund, 
Nathorst traf den ved Claveringøen og Scoresbysund, Kolthoff ved 
Franz Josefs Fjord; ved Scoresbysund saa ogsaa Amdrup en stor Flok. 
Lagopus mutus Mont. var. rupestris Gmel. 
Rypen yngler i ret stort Tal i Egnen omkring Angmagsalik og 
er af Petersen hyppig set og skudt navnlig Foraar og Efteraar; thi 
der er stor Forskel paa dens Forekomst til de forskellige Aarstider. 
I Tidsrummet fra November til Marts synes Reglen at være, at der 
ingen Ryper findes ved Angmagsalik; Petersen nævner saaledes, at 
i Vinteren 1894—95 indfandt Ryperne sig næsten ikke, at i Vin- 
teren 1898—99 saas ingen fra i November til 14. April; i Vinteren 
1899—1900 nævnes ingen før 20. Marts, og ejheller nævnes den 
i den paafølgende Vinter. 9. Januar 1902 skriver Petersen, at der 
stadig ingen Ryper ses og omtaler dem først 4. April s. A. Der- 
imod var der mange i den milde, regnfulde og snefattige Vinter 
